શીર્ષક: ગુજરાતમાં થયેલી કિશોરની હત્યામાં બ્રિટનના દંપતી પર આરોપ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
આરતી ધીર (તસવીરમાં) અને કેવલ રાયજાદાએ વીમાનાં નાણાં મેળવવા માટે ગોપાલની હત્યાની વ્યવસ્થા કર્યાનો ઇન્કાર કર્યો છે

જોકે વેસ્ટ લંડનમાં રહેતા 55 વર્ષીય આરતી ધીર અને 30 વર્ષીય કેવલ રાયજાદાએ 2017માં ઇન્સ્યોરન્સનાં નાણાં મેળવવા માટે 11 વર્ષના ગોપાલ સેજાણીની હત્યા કરાવવાના આરોપનો ઇન્કાર કર્યો છે. 

ભારતમાં આ હત્યા સંબંધી કેસમાં કાયદેસર કામ ચલાવવા માટે આ દંપતીને ભારતીય સત્તાવાળાઓને સોંપવાની વિનંતીનો બ્રિટન અત્યાર સુધી માનવાધિકારના કારણસર અસ્વીકાર કરતું રહ્યું છે. 

જોકે ભારત સરકારને આ નિર્ણય સામે અપીલ કરવાની મંજૂરી આપવામાં આવી છે. 

હાનવેલમાં રહેતું આ દંપતી એક અનાથ બાળકને દત્તક લેવા 2015માં ગુજરાતના કેશોદ ગામે આવ્યું હતું. 

અદાલતના દસ્તાવેજ અનુસાર, ભારતીય સત્તાવાળાઓએ જણાવ્યું હતું કે દંપતીએ એક સ્થાનિક અખબારમાં જાહેરાત આપી હતી અને તેમાં વચન આપ્યું હતું કે તેઓ દત્તક બાળકને લંડન રહેવા લઈ જશે.

કેવલ રાયજાદા પર પણ બેવડી હત્યાનો આરોપ છે.

એ પછી દંપતીની મુલાકાત પોતાનાં મોટી બહેન તથા બનેવી હરસુખ કરદાણી સાથે રહેતા ખેડૂત પરિવારના બાળક ગોપાલ સાથે થઈ હતી. 

ગોપાલને બ્રિટનમાં સારું જીવન મળશે એમ ધારીને ગોપાલનાં બહેન-બનેવી ગોપાલને દત્તક આપવા સહમત થયા હતા અને તેમણે એડોપ્શનની કાયકાદીય તૈયારી શરૂ કરી હતી. 

અલબત્ત, ભારતીય પોલીસના દાવા મુજબ, નિઃસંતાન દંપતી આરતી ધીર અને કેવલ રાયજાદાની વાસ્તવિક યોજના અલગ હતી. 

ભારતીય સત્તાવાળાઓએ જણાવ્યું હતું કે આરતી ધીરે ગોપાલના નામે ઇન્સ્યોરન્સ પૉલિસી લીધી હતી. 

એ પૉલિસીનું અંદાજિત મૂલ્ય 1,50,000 પાઉન્ડ (અંદાજે 1.36 કરોડ રૂપિયા) હતું અને વીમાનાં નાણાંની ચુકવણી દસ વર્ષ બાદ અથવા ગોપાલનું અકાળે મૃત્યુ થાય તો થવાની હતી. 

દસ્તાવેજો અનુસાર, આરતી ધીરે 15,000 પાઉન્ડનાં એવાં બે પ્રીમિયમ ભર્યાં હતાં. 

મોટરસાયકલ પર આવેલી ટોળકીએ ગોપાલ સેજાણીની હત્યા કરી હતી

આ કેસ મામલે બીબીસી ગુજરાતીના સહયોગી ભાર્ગવ પરીખે સાથે હરસુખભાઈ કરદાણીના ફોઈના દીકરા જગદીશ હંસરાજભાઈ ખોડાસરા સાથે વાત કરી હતી.

તેમણે કહ્યું, "ગોપાલ સેજાણી 11 વર્ષનો છોકરો હતો ત્યારે તેને દત્તક લીધો હતો. એનું મોટું વીમા પ્રીમિયમ પણ લીધું હતું. તે વિઝાની રાહ જોતો હતો અને બહેન-બનેવી સાથે રહેતો."

"એક વાર ગોપાલ અને હરસુખભાઈ જતાં હતા ત્યારે એક ગાડીએ તેમનો પીછો કર્યો અને ગોપાલના અપહરણની કોશિશ થઈ, તેને માર મારવાનો પ્રયાસ કર્યો."

"ત્યારે તેના બનેવી હરસુખભાઈ...